Upninkų tiltas

Upninkų tiltas – gelžbetoninis automobilių tiltas, stovintis Jonavos rajone, Upninkuose, rajoninio kelio  22,155 kilometre. Kairiajame krante, upės slėnyje prie kelio stovi Upninkų bažnyčia, įsikūrusios parapijos kapinės.

Tiltas kerta Šventosios ichtiologinį draustinį, upėje praeina vandens turizmo trasa. Tiltas yra paskutinis žemupyje, nutiestas per Šventąją apie 14 km atstumu nuo jos žiočių (santakos su Nerimi). Artimiausias tiltas aukštupyje nuo Upninkų stovi Vepriuose (Ukmergės raj.). 

 Istorija 

Upninkų kaimas iš trijų pusių supamas upių: Šventosios, Širvintos ir Neries. Istorikų duomenimis, 1614 m., kai tuometiniai Upninkų savininkai Kiškos dvarą pardavė Jurgiui Podbereskiui, miestelis buvo išsidėstęs abiejuose Šventosios krantuose ir sujungtas tiltu. Per švedų karus (1655–1660). Upninkai sudegė ir buvo sunaikinti, XVIII a. pradžioje Upninkus nusiaubė Šiaurės karas. Pastaraisiais šimtmečiais nei per vieną upę nebuvo tilto, vyko susisiekimas keltu.„Vepriai“. Gyvenimas tarp upių. versme.lt p. 133–135 

Per Antrojo pasaulinio karo mūšius rusų kariai per Šventąją buvo pastatę laikiną medinį tiltą perkelti kariuomenei ir technikai. Jis išstovėjo apie mėnesį, paskui gyventojai patys išgrobstė rąstus malkoms bei statyboms.

1963 m. per Šventąją pastatytas gelžbetoninis tiltas.

2019 m. rudenį pradėta ruoštis tilto kapitaliniam remontui.Pradės remontuoti tiltą Upninkuose  jonava.lt Upninkų seniūnijos administracija kėlė nesaugaus, prastos būklės tilto problemą maždaug nuo 2010-2011 m., ne kartą buvo surinkti gyventojų parašai.Gyventojai nežino, ko griebtis: tiltas aižėja akyse delfi.lt 2018-08-09 Rangovas UAB „Ukmergės keliai“ nesustabdė eismo remontuojamu tiltu, sumontavo upės vagoje laikiną tiltą mechanizmų privažiavimui.Šventąją plaukiantiems turistams – kliūtis, teks persinešti baidares jonavoszinios.lt

2021 m. tiltas suremontuotas, jo ilgis 141 m.Kada bus baigti Upninkų tilto remonto darbai? jonavoszinios.lt 2021-02-03Kelio Nr. 1502 Bukonys–Upninkai–Keižonys 22,155 km tilto per Šventąją kapitalinis remontas hisk.lt

 Duomenys 

Upninkų tiltas gelžbetoninis, sijinis, 6 tarpatramių. Perdanga  sumontuota iš tėjinio skerspjūvio sijų, atremtų į penkis masyvius taurus ir dvi krantines atramas. Važiuojamoji dalis – dviejų eismo juostų, po remonto paliktas vienas šalitiltis pėstiesiems (aukštupio pusėje).

 Literatūra 

 Henrikas Adolfas Kebeikis. Žvilgsnis į Lietuvos tiltus. - Kaunas: „Kopa“, 2004. ISBN 9955-9711-0-X

 Šaltiniai 


Kategorija:Upninkai
Kategorija:Tiltai per Šventąją
Kategorija:Lietuvos sijiniai tiltai